
บันทึกรายงานการประชุม
สภาเทศบาลตำบลหนองพ้อ สมัยสามัญสมัยที่ 3 (ครั้งที่ 3)
วันที่ 5 กันยายน พ.ศ.2565 เวลา 09.30น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายกมล  ฉิมรักษ์
	ประธานสภา
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3.
	นายทวี  แสงปาน
	สมาชิกสภาฯ
	ทวี  แสงปาน
	

	4.
	นายอุทัย  ศิริรัตน์
	สมาชิกสภาฯ
	อุทัย  ศริรัตน์
	

	5.
	นายไพจิตร  ฉิมรักษ์
	สมาชิกสภาฯ
	ไพจิตร  ฉิมรักษ์
	

	6.
	นายอุทัย  บุตรดาซุย
	สมาชิกสภาฯ
	อุทัย  บุตรดาซุย
	

	7.
	ร.ต.สมหมาย  หนูเมฆ
	สมาชิกสภาฯ
	สมหมาย  หนูเมฆ
	

	8.
	นายวิเชียร  บัวเนียม
	สมาชิกสภาฯ
	วิเชียร  บัวเนียม
	

	9.
	นายศุภชัย  ชูเนียม
	สมาชิกสภาฯ
	ศุภชัย  ชูเนียม
	

	10.
	นายวีรวัฒน์  คงพรม
	สมาชิกสภาฯ
	วีรวัฒน์  คงพรม
	

	11.
	นายมนตรี  จันทร์น้อย
	เลขานุการสภา
	มนตรี  จันทร์น้อย
	







ผู้ไม่มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1.
	นายปรีชา  ชาญเมธี
	สมาชิกสภา
	
	ลา

	2.
	นายบุญเลิศ  สงคง
	สมาชิกสภา
	
	ลา



ผู้เข้าร่วมการประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1.
	นายไตรศักดิ์  รักใหม่
	นายกเทศมนตรี
	ไตรศักดิ์  รักใหม่
	

	2.
	นายสมศักดิ์  เกตุด้วง
	รองนายกเทศมนตรี
	สมศักดิ์  เกตุด้วง
	

	3.
	นางเพ็ชร  คงเทพ
	เลขานายกเทศมนตรี
	เพ็ชร  คงเทพ
	

	4.
	นายสายัณห์  รักปาน
	ที่ปรึกษานายกเทศมนตรี
	สายัณห์  รักปาน
	

	5.
	นางสาวชนะทีปกร  คงศรีทอง
	ปลัดเทศบาล
	ชนะทีปกร  คงศรีทอง
	

	6.
	นางดารารัตน์  คงเทพ
	ผู้อำนวยการกองคลัง
	ดารารัตน์ คงเทพ
	

	7.
	นางสาวพันธุ์ทิพย์  ทองเดช
	นายช่างเขียนแบบ
	พันธุ์ทิพย์  ทองเดช
	

	8.
	นางพิชญ์อาภา  เพชรย้อย
	นักวิชาการศึกษา
	พิชญ์อาภา  เพชรย้อย
	

	9.
	นางสาวกนิษฐา  เกื้อชู
	ผู้ช่วยเจ้าพนักงานธุรการ
	กนิษฐา  เกื้อชู
	

	10.
	นายปรีชา  มณีนิล
	ปรีชา  มณีนิล
	ปรีชา  มณีนิล
	

	11.
	นางจันทร์สุดา  ฉิมรักษ์
	นักจักการงานทั่วไป
	จันทร์สุดา  ฉิมรักษ์
	

	12.
	ร.ต.ต.ธนกร  บุญสนิท
	รอง.สว.(ป)
	ธนกร  บุญสนิท
	




เลขานุการสภา	เรียนประธานสภา ได้ตรวจสอบรายชื่อสมาชิกทุกท่านตรงกันมีจำนวนสมาชิกตรงกัน และสมาชิกลา จำนวน 1 ท่านคือนายปรีชา  ชาญเมธี ครับเชิญท่านประธานสภาดำเนินการประชุมตามวาระครับ
ประธานสภา    ระเบียบวาระในการประชุมในวันนี้ เป็นการประชุมสมัยสามัญสมัยที่ 3  ครั้งที่ 3 วันที่ 5 กันยายน 2565 เวลา 09.30 น.
ระเบียบวาระที่ 1	เรื่องที่ประธานจะแจ้งให้ที่ประชุมทราบ
ประธานสภา	ครับสำหรับวันนี้เป็นการประชุมสภาเทศบาลตำบลหนองพ้อในครั้งนี้เป็นการประชุมอันรีบด่วน เนื่องจากเทศบาลตำบลหนองพ้อมีความจำเป็นต้องแก้ปัญหาห้องน้ำของศูนย์พัฒนาเด็กเล็กบ้านดอนนูด ซึ่งชำรุดไม่สามารถใช้การได้ทำให้เด็กนักเรียนได้รับความเดือดร้อน รายละเอียดปรากฏตามระเบียบวาระการประชุมที่ส่งมาพร้อมนี้ จึงเรียนมาเพื่อทราบ ต่อไปเป็นการเป็นประกาศแผนพัฒนา

          ประกาศเทศบาลตำบลหนองพ้อ
               เรื่อง  การประกาศใช้แผนพัฒนาท้องถิ่น (พ.ศ. 2561 – 2565) เปลี่ยนแปลง  ครั้งที่ 5
      .............................................................
                    ตามที่เทศบาลตำบลหนองพ้อ ได้จัดทำแผนพัฒนาท้องถิ่น (พ.ศ. 2561 – 2565) เปลี่ยนแปลง  ครั้งที่ 5  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง    ส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ ๒2/1  โดยได้รับความเห็นชอบ      จากคณะกรรมการพัฒนาท้องถิ่นเทศบาลตำบลหนองพ้อ
	อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 24 จึงประกาศใช้แผนพัฒนาท้องถิ่น (พ.ศ.2561 – 2565) เปลี่ยนแปลง ครั้งที่ 5 เพื่อใช้เป็นแนวทางในการพัฒนาเทศบาลตำบลหนองพ้อต่อไป 
		จึงประกาศให้ทราบโดยทั่วกัน
	รายงานการประเมินมาตรฐานขั้นต่ำการจัดบริการสาธารณะ ประจำปี พ.ศ.2565
ด้วยสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น (สำนักงาน    ก.ก.ถ.) สำนักงานปลัดสำนักนายกรัฐมนตรี ได้พัฒนาระบบการประกันคุณภาพการจัดบริการสาธารณะของ อปท. ด้วยวิธีการประเมินตนเอง (Self Assessment) ที่เรียกว่า การประเมินมาตรฐานขั้นต่ำเพื่อการประกันคุณภาพ การจัดบริการสาธารณะ ของ อปท. ประจำปี พ.ศ. ๒๕๖๕ โดยขอความร่วมมือ อปท. บันทึกข้อมูลการจัดบริการสาธารณะของ อปท. ตามเกณฑ์ชี้วัดที่กำหนดใน ระบบประเมินผลมาตรฐานขั้นต่ำการจัดบริการสาธารณะของ อปท. แบบออนไลน์ที่เว็บไซต์สำนักงาน      ก.ก.ถ. www.odloc.go.th ซึ่งสำนักงาน ก.ก.ถ. จะได้ประมวลผลและวิเคราะห์ข้อมูลการจัดบริการสาธารณะดังกล่าว พร้อมทั้งจัดทำรายงานผลการประเมินเสนอ  ก.ก.ถ. 
	เทศบาลตำบลหนองพ้อได้ แต่งตั้งคณะทำงานประเมินมาตรฐานขั้นต่ำการจัดบริการสาธารณะ ประจำปี พ.ศ.2565 ตามคำสั่งเทศบาลตำบลหนองพ้อ  ที่  291 / 2565  ลงวันที่ 18 พฤษภาคม 2565 

	โดยให้คณะทำงานรับผิดชอบการประเมินมาตรฐานขั้นต่ำการจัดบริการสาธารณะของเทศบาลตำบลหนองพ้อ มีหน้าที่ดังต่อไปนี้ 
[bookmark: _Hlk76025959]	๑. จัดเก็บและรวบรวมข้อมูลตามแบบรวบรวมข้อมูลการจัดบริการสาธารณะ
	2. ประสานงานหน่วยงานที่เกี่ยวข้องเพื่อรวบรวมข้อมูลการจัดบริการสาธารณะ
	3. ตรวจสอบความถูกต้องของข้อมูลตามแบบรวบรวมข้อมูลการจัดบริการสาธารณะ 
	4. รายงานผลการประเมินมาตรฐานขั้นต่ำการจัดบริการสาธารณะให้ผู้บริหารองค์กรปกครองส่วนท้องถิ่น สภา และประชาสัมพันธ์ให้ประชาชนทราบ    
	5. ปฏิบัติหน้าที่อื่นตามที่นายกเทศมนตรีตำบลหนองพ้อมอบหมาย
ซึ่งคณะกรรมการที่ได้รับการแต่งตั้งได้มีการประเมินตนเองตามแบบรวบรวมข้อมูล ได้แก่   ตามแบบเทศบาล ๑ แบบเทศบาล ๒ - ๑ ถึง ๒ - ๖ และแบบเทศบาล ๓  เสร็จเป็นที่เรียบร้อยแล้ว โดยได้เสนอผลการประเมินตนเองให้ผู้บริหาร อปท.ทราบ และได้ส่งผลการประเมินดังกล่าวให้สำนักงาน ก.ก.ถ. ทางระบบออนไลน์แล้ว เทศบาลตำบลหนองพ้อจึงรายงานการประเมินมาตรฐานขั้นต่ำการจัดบริการสาธารณะ ประจำปี พ.ศ.2565 ตามที่ได้สำเนาแจกทุกท่านไปแล้ว เพื่อให้ทราบผลการปฏิบัติงานของเทศบาลตำบลหนองพ้อ ในการจัดบริการสาธารณะของเทศบาลตำบลหนองพ้อ ต่อไป

ระเบียบวาระที่ 2 	เรื่องรับรองรายงานการประชุม
		-ไม่มี-


ระเบียบวาระที่ 3	เรื่องที่เสนอใหม่
ประธานสภา	ครับวันนี้มีญัตติที่เสนอเข้ามาญัตติโอนเงินงบประมาณรายจ่ายประจำปี 2565 กองศึกษา งบประมาณ 490,000 บาท เชิญผู้เสนอญัตติครับ
นายกเทศมนตรี	เรียนประธานสภา ข้าพเจ้า นายไตรศักดิ์  รักใหม่  นายกเทศมนตรีตำบลหนองพ้อ ขอเสนอญัตติขออนุมัติโอนงบประมาณรายจ่ายประจำปีงบประมาณ พ.ศ.2565 เพื่อตั้งจ่ายรายการใหม่  เป็นเงินทั้งสิ้น 490,000 บาท 
หลักการ
ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น   พ.ศ.2563 ข้อ 27  การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ  คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติสภาท้องถิ่น
		เหตุผล
เทศบาลตำบลหนองพ้อ สำรวจเงินเหลือจ่าย ประจำปีงบประมาณ พ.ศ. 2565 เพื่อตั้งจ่ายรายการใหม่ เพื่อดำเนินโครงการแก้ไขปัญหาห้องน้ำศูนย์พัฒนาเด็กเล็กบ้านดอนนูด ซึ่งชำรุดเสียหายจากการ    ใช้งานมาเป็นเวลานาน จึงมีความจำเป็นต้องเสนอต่อสภาขออนุมัติโอนงบประมาณรายจ่ายประจำปี 2565     เพื่อตั้งจ่ายรายการใหม่  จำนวน 1 โครงการ โดยมีรายละเอียดดังนี้
โอนตั้งจ่ายรายการใหม่ 
แผนงานอุตสาหกรรมและการโยธา งานก่อสร้าง งบลงทุน ค่าก่อสร้างสิ่งสาธารณูปการ โครงการก่อสร้างห้องน้ำศูนย์พัฒนาเด็กเล็กบ้านดอนนูด จำนวน 1 โครงการ รายละเอียดดังนี้
1 . โครงการก่อสร้างห้องน้ำศูนย์พัฒนาเด็กเล็กบ้านดอนนูด  งบประมาณ 490,000บาท 
เพื่อจ่ายเป็นค่าก่อสร้างห้องน้ำศูนย์พัฒนาเด็กเล็กบ้านดอนนูด ขนาดกว้าง 4.80 ม. ยาว 9 ม. (รายละเอียดตามแบบแปลนเทศบาลตำบลหนองพ้อกำหนด) เป็นไปตามแผนพัฒนาท้องถิ่น พ.ศ.2561-2565 เพิ่มเติมครั้งที่ 1 
	          รวมโอนตั้งจ่ายรายการใหม่ครั้งนี้   490,000 บาท (สี่แสนเก้าหมื่นบาทถ้วน)

			โอนลด 
	           กองการศึกษา แผนงานการศึกษา งานบริหารทั่วไปเกี่ยวกับการศึกษา งบบุคลากร 
· เงินเดือนข้าราชการหรือพนักงานส่วนท้องถิ่น		โอนลด 209,000  บาท
กองการศึกษา แผนงานการศึกษา งานบริหารทั่วไปเกี่ยวกับการศึกษา งบดำเนินงาน 

· ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น   
                                                          	โอนลด 10,000 บาท
· ค่าเช่าบ้าน			 		โอนลด 12,000  บาท
กองการศึกษา  แผนงานการศึกษา งานบริหารงานทั่วไป งบดำเนินงาน ค่าใช้สอย 
· โครงการพัฒนาศักยภาพบุคลากรทางการศึกษา 		โอนลด 30,000 บาท
กองการศึกษา แผนงานระดับก่อนวัยเรียนและประถมศึกษา งบบุคลากร เงินเดือนฝ่ายประจำ
-    เงินเดือนข้าราชการหรือพนักงานส่วนท้องถิ่น		โอนลด  10,000  บาท
· ค่าตอบแทนพนักงานจ้าง				โอนลด 69,000  บาท
กองการศึกษา แผนงานระดับก่อนวัยเรียนและประถมศึกษา งบดำเนินงาน  ค่าตอบแทน
· ค่าตอบแทนผู้ปฎิบัติราชการอันเป็นประโยชน์แก่ อปท.   โอนลด  20,000 บาท
กองการศึกษา แผนงานระดับก่อนวัยเรียนและประถมศึกษา งบดำเนินงาน ค่าใช้สอย
· รายจ่ายเพื่อให้ได้มาซึ่งบริการ				โอนลด  21,000 บาท
· โครงการค่ายวิทยาศาสตร์				โอนลด   20,000 บาท
กองการศึกษา แผนงานระดับก่อนวัยเรียนและประถมศึกษา งบเงินอุดหนุน เงินอุดหนุน       ส่วนราชการ 
· โครงการเงินอุดหนุนสำหรับอาหารกลางวัน		โอนลด 40,000 บาท
กองการศึกษา แผนงานการศาสนา วัฒนธรรม และนันทนาการ งานศาสนาวัฒนธรรมท้องถิ่น   งบบุคลากร  เงินเดือน(ฝ่ายประจำ)  
· ค่าตอบแทนพนักงานจ้าง 				โอนลด 36,000 บาท
กองการศึกษา แผนงานการศาสนา วัฒนธรรม และนันทนาการ งานศาสนาวัฒนธรรมท้องถิ่น   งบดำเนินงาน ค่าตอบแทนใช้สอยและวัสดุ ค่าใช้สอย 
· รายจ่ายเพื่อให้ได้มาซึ่งบริการ				โอนลด 10,000 บาท
· โครงการจัดทำฐานข้อมูลปราชญ์ชาวบ้าน และภูมิปัญญาท้องถิ่น   โอนลด 3,000 บาท   				
					             รวมโอนลด 490,000  บาท (สี่แสนเก้าหมื่นบาทถ้วน)

ดังนั้น  ข้าพเจ้าจึงได้เสนอญัตติ ขออนุมัติโอนเงินประจำปีงบประมาณ พ.ศ. 2565 ในครั้งนี้เพื่อสภาเทศบาลตำบลหนองพ้อได้พิจารณา
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป

ประธานสภา	 ครับท่านสมาชิกก็ได้รับฟังรายละเอียดเป็นที่เรียบร้อยแล้ว ต่อไปเป็นหน้าที่ของสมาชิกครับในการอภิปรายครับ เชิญครับ
สมเกียรติ  เกื้อชู	เรียนประธานสภา ผมนายสมเกียรติ  เกื้อชู สมาชิกสภาเขต 1 ผมเห็นด้วยครับกับการทำห้องน้ำที่ของศูนย์พัฒนาเด็กเล็กบ้านดอนนูด เพราะห้องน้ำใช้การไม่ได้ แต่ผมติดใจเรื่องประมาณราคาครับ ผมอยากจะถามว่าคิดยังไงครับ การตั้งราคา ผมดูเหล็กเสริม RB 12  แต่พอไปดูในแบบครับมันเป็นเหล็กDB 9 ครับราคามันแตกต่างกันครับ ไม่มีRB มีแต่DB 12 ครับ อีกอย่างทรายหยาบก็ไม่มีใส่ในแบบครับ ปูนก็ไม่มีแล้วจะก่ออิฐอย่างไรครับ ไม่มีในประมาณการ ผมก็สงสัยตะขอแบบไหน 2*2 นิ้วครับ แล้วอีกอย่างโครงการที่เขียนมาเป็นโครงการปรับปรุงแต่จริงๆแล้วเป็นโครงการก่อสร้างใหม่ครับ ขอบคุณครับ
ประธานสภา	เชิญผู้ที่เกี่ยวข้องครับ
ปรีชา  มณีนิล	 เรียนประธานสภา ผมนายปรีชา มณีนิล ในกรณีเหล็กRB 12 เดียวผมกลับไปแก้ไขนะครับ ในส่วนของทรายหยาบนะครับผมต้องขออภัยด้วยครับเดียวผมแก้ไขใหม่ครับ
ประธานสภา	มีอีกหรือไม่ครับ
ทวี  แสงปาน	เรียนประธานสภา ผมนายทวี  แสงปาน สมาชิกสภาเขต 1 ผมเห็นด้วยนะครับกับโครงการปรับปรุงหรือสร้างใหม่ห้องน้ำของศูนย์พัฒนาเด็กดอนนูดนะครับผมสงสัยครับสร้างใหม่ผมเห็นด้วยนะครับในราคา 490,000 บาท แต่ถ้าปรับปรุงผมว่ามันไม่ใช่นะครับผมเห็นด้วยกับท่านรองประธานครับมันเป็นโครงการที่สร้างใหม่ครับไม่ใช่ปรับปรุง ขอบคุณครับ
ประธานสภา	มีสมาชิกท่านอื่นอีกหรือไม่ครับ
ปลัดเทศบาล	เรียนประธานสภา ครับในประเด็นของชื่อโครงการนะครับ ผมได้สังเกต ผมขอเชิญเจ้าหน้าที่จัดทำแผนสักครู่นะครับ มันอาจจะมีการปรับแผนหรือเปล่าครับ คือเราจะใช้โครงการปรับปรุงศูนย์พัฒนาเด็กเล็กบ้านดอนนูดคือสามารถปรับปรุงได้หมดครับคือทุกส่วนหรือครอบคลุมไว้ทุกจุดครับ เพราะฉะนั้นเป็นไปตามแผนครับเราใส่ไว้เพื่อปรับปรุงได้ทุกส่วนครับ คือใช้ชื่อโครงการปรับปรุงครับศูนย์พัฒนาเด็กบ้านดอนนูดครับ ในส่วนของการแก้ปัญหาเบื้องต้นสำหรับเด็กเราได้ปรึกษากันจัดซื้อสุขาเคลื่อนที่ให้แล้วครับเป็นการแก้ไขปัญหาเบื้องต้นครับ ขอบคุณครับ
ประธานสภา	ครับมีสมาชิกท่านอีกหรือไม่ครับ 
ทวี  แสงปาน	เรียนประธานสภา ผมนายทวี  แสงปาน สมาชิกสภาเขต 1 ครับไม่ทราบว่ามีปัญหาหรือเปล่าครับ ผมสงสารเด็กๆครับ แล้วเป็นห่วงถ้าปรับใหม่จะลดหรือคงเดิมครับ ผมเข้าใจว่าโครงการให้ครับเพราะสงสารเด็กครับที่ใช้สุขาเคลื่อนที่ครับ ขอบคุณครับ
ประธานสภา	ครับมีสมาชิกท่านอื่นหรือไม่ครับ ถ้าไม่มีผมขอมติครับ
สมเกียรติ  เกื้อชู	เรียนประธานสภา ผมนายสมเกียรติ  เกื้อชู สมาชิกสภาเขต 1 ผมว่าขอพักสัก 15 นาที ก่อนครับ
ประธานสภา	พัก 15 นาที ครับ
เลขานุการสภา	ได้ตรวจสอบจำนวนสมาชิกที่เข้าร่วมประชุมครบองค์ประชุมแล้วครับเชิญท่านประธานสภาครับ
ประธานสภา	ครับต่อไปเป็นการขอมติครับ ท่านสมาชิกสภาท่านใดเห็นอนุมัติให้โอนเงินงบประมาณรายจ่ายประจำปี 2565 (กองศึกษา) โปรดยกมือครับ
			เห็นชอบ		9	เสียง
			ไม่เห็นชอบ	- 	เสียง
			งดอออกเสียง	1 	คน คือประธานสภา
มติที่ประชุม	เห็นชอบอนุมัติให้โอนเงินงบประมาณรายจ่ายประจำปี 2565 (กองศึกษา)	
เห็นชอบ		9	เสียง
			ไม่เห็นชอบ	- 	เสียง
			งดอออกเสียง	1 	คน คือประธานสภา

ระเบียบวาระที่ 4	เรื่องอื่นๆ
ประธานสภา	เชิญท่านสมาชิกครับ
วีรวัฒน์  คงพรม	เรียนประธานสภา ผมนายวีรวัฒน์  คงพรม สมาชิกสภาเขต 2 วันนี้ผมมีเรื่องจะพูดเกี่ยวกับต้นไม้ที่ศูนย์พัฒนาเด็กเล็กบ้านดอนนูด ตอนนี้มีต้นไม้ใหญ่ฝากช่วยไปตกแต่งให้ด้วยครับ ส่วนอีกเรื่องป้ายโครงการครับตอนนี้ถูกขโมยอีกแล้วครับ คืออันไหนที่หมดอายุแล้วให้เก็บมาไว้ที่เทศบาลจะดีกว่าครับ ฝากด้วยครับ
ประธานสภา	ฝากช่วยดูแลด้วยนะครับเกี่ยวกับต้นไม้ใหญ่และป้ายโครงการครับคุยกันหลายครั้งแล้วครับ มีท่านสมาชิกอีกหรือไม่ครับ ถ้าไม่สำหรับวันนี้ขอบคุณสมาชิกทุกท่านที่เข้าร่วมประชุมครับ ขอปิดการประชุมครับ
ปิดประชุมเวลา 10.20 น.
				ลงชื่อ				ผู้จดรายงานการประชุม
					(นายมนตรี  จันทร์น้อย)
					     เลขานุการสภา
	      คณะกรรมการได้ตรวจสอบรายงานการประชุมสภาเทศบาลแล้วถูกต้อง
		(ลงชื่อ)				กรรมการตรวจรายงานการประชุม
			   (นายอุทัย ศิริรัตน์)	
(ลงชื่อ)				กรรมการตรวจรายงานการประชุม
			 (นายอุทัย  บุตรดาซุย)
(ลงชื่อ)				กรรมการตรวจรายงานการประชุม
			   (นายไพจิตร ฉิมรักษ์)

สภาเทศบาลตำบลหนองพ้อ พิจารณารับรองรายงานการประชุมฉบับนี้ เมื่อคราวประชุมสภา
เทศบาลตำบลหนองพ้อ สมัยวิสามัญสมัยที่ 1 ครั้งที่ 1 ประจำปี 2565 เมื่อวันที่      กันยายน  2565
			
		ลงชื่อ
			(นายกมล  ฉิมรักษ์)
				ประธานสภาเทศบาลตำบลหนองพ้อ



